User talk:Gull Nawaz

500 Best Urdu Quotes That Will Change Your Life - Poonder
Best Urdu Motivation Quotes (hosla, jurrat, jazba, josh)

Kashti sehra pe sab se zyada mehfooz hoti, lakin kashtiyan sehra ke liye nahi banai jati. Sabar karnay walon ko sirf utna hi milta hai jitna Koshish karnay walay chhor dete hain. Nakaami ka khauf, Nakaami se zyada khatarnaak hota hai. Apne aaj ko behtar banana hi aanay walay kal ki behtreen tayyari hai. Dunya tumhein us waqt tak nahi hara sakti jab tk tum khud na haar maan lo. Jab kisi cheez se khatra mehsoos karo to us se bhago mat, uska saamna karo, kyun ke khatra khauf se behtar hai. Kamyaab log apne faislon se dunya badal dete hain, aor kamzor log dunya ke darr se apne faislay badal dete hain. Logo se sath nahi diya to dukhi mat hona, Khwuaab tumhare hain, koshish bhi tumhein hi karni paregi. Apne sath kabhi bhi haaray hue shakhs ki tarah baat mat karo. Tum wese hi ho jesa tum apne baray me sochtay ho. Agar nahi bhi ho to tum apne apko convince kar hi logy. Har woh cheez jo tum soch saktay ho, haqeeqat ban sakti hai. Aor jab tum kisi cheez ko shiddat se chahty ho, to puri kainaat tumhein us se milany me jurr jati hai. Chhotay zehno mein hamesha khwuaish aor baray zehno mein hamesha maksad hotay hain.

'''Urdu Quotes About Inspiration (dil moh lena, maail karna) ''' Logo ko “duaaon mein yaad rakhna” kehne se behtar hai aisa kaam karo k log tumhein duaaon mein yaad rakhein. Zindagi mein apna woh mukaam peda karo k zinda raho to log tumhein dil se khush ho k milein, aor agar mar jao to log sachay dil se tumhein yaad karein. Pehle khud mein woh tabdeeli lao jo tum dunya mein dekhna chahty ho. Khwuaab dekhne pe umar ki koi qaid nahi. Zindagi ka maqsad khud ki talaash hi, balkay apne aapki pehchaan hai. Woh kaam karo jo tumhara dil kehta hai, dunya ki tanqeed se to tum na aisy bach sakty ho na wese. Dunya mein kabhi kisi achhay insaan ki talash mat karna, balkay khud achhay ban jao, ho sakta hai apke is kaam se kisi aor ki talaash khatam ho jaye. Ehm din woh nahi tha jab aap dunya mein aye, balkay woh din ehm hoga jab aap yeh log logy ke aap is dunya mein kyun aor kis maksad ke liye aye ho.

Urdu Quotes About Success (kamyabi)

Kamyaabi insaani ko badalti nahi, balkay benaqaab karti hai. Mehnat itni khamoshi se karo ke apki Kamyaabi logo me hulchul macha de. Ghareeb peda honay pe apka koi bus nahi, lakin ghareeb reh k ghareeb hi mar jana apka kasur hai. Kamyabi ka diya apke khoon paseenay se jalta hai. Hakeeki tor par kamyaab shakhs dusro ko bhi kamyaab dekhna chahta hai. Dushman banany keliye larai jhagra zaruri nahi. Bus itna hi kafi hai k aap thoray kamyaab ho jayein, phir dekhiye dushmani kheraat mein mil jayegi. Maazi to khair koi nahi badal sakta, magar HAAL aor Mustaqbil hamesha insaan ki muthi mein hotay hain. Zindagi musalsal imtehaan ka naam hai. Yahan dus baar girnay ke bad gyarwi bar uth janay ka naam kamyaabi hai. Waqt se pehle aor kismat se zyada kabhi nahi milta. Khushfehmiyon ki ainak jab utarti hai to har cheez saaf dikhai deti hai, hatta ke apni okaat bhi. Kamyaab wohi hai jo is ainak ko waqt se pehle utaar lay. Zindagi mein hum zaroor kamyaab ho saktay hain, agar hum un naseehaton par amal karlein jo hum doosro ko dete hain.

'''Best Urdu Quotes About Struggle (koshish) ''' Mushkelein hamesha Kabil logo ke raaston mein hi aati hain. Jab duaoon aor kishishon se baat na banay to faisla apne Rab par chhor do. Khuda apne banday ke liye hamesha sahi faisla karta hai. Agar tum woh na paa sako jo tum chahty ho, to usay kubool karlo jo tumhare pas pehle se hai. Mehnat akele hi karna parti hai, log sirf charhty sooraj ko Salaam karty hain. Jo buray waqt ko bhi muskura ke guzaar lete hain, koi unka kuchh nahi bigaar sakta. Aadhay adhuray dil se kiye hue kaamo ka natija bhi aadha adhura hota hi milta hai. Khuda har parinday ko rizq deta hai, magar us ke ghonslay mein nahi dalta. Rizq hasil karnay ke liye parinday ko khud koshish karni parti hai. Har Kaamyaab shakhs ke peechhy aik takleef-de kahani hoti hai, aor har takleef-de kahani ka anjaam kamyabhi hoti hai. Isliye, takleef sehne ki adat daalna kamyabi ki taraf aik kadam hai.

'''Urdu Quotes About Hope and Prayer (ummeed, aas, dua) ''' Kisi se us ki ummeed mat chheeno. Ummeed ke beghair insaan khizaan ke darakh ki tarah murjha jata hai. Dua karo to puray dil se aor aitmaad ke sath karo, kyun k khuda ghafil aor laparwah dil ki dua kubool nahi karta. Zindgi me bhalay hi kitni bar harna paray, zindagi se kabhi haar mat man’na.

'''Urdu Quotes About Love (pyar, mohabbat, ishq) ''' Jo tumhein Khushi me yaad aye, samjho Tum us se mohabbat karty ho, aor jo tumhein Gham me yaad aye, samjh lo woh Tumse mohabbat karta hai. Andheray ko andherey se nahi, balkay roshani se khatam kiya jata hai. Usi tarah, Nafrat ko nafrat se nahi, balkay mohabbat se jeeta ja sakta hai.

Best Urdu Quotes About Trust and Secrets (bharosa, yakeen, aitbar, raaz)

Agar tum kisi ko dhoka dene me kamyaab ho jatay ho to yeh mat samjho k tum kitne chalaak ho, balkay yeh socho k us shakhs ko tum pe kitna aitbaar tha. Insaan ke andar se kamzor honay ki waja aksar usay uskay apno se milay dhokay hotay hain. Jhoot bolnay walay shakhs ki sab se bari saza yeh k uske sach pe bhi koi aitbaar nahi karta. Aitbaar aor Pyar, do aisy parinday hain k agar aik urr aye to dusra khud hi urr jata hai. Agar tum apne raaz khud nahi chhupa sakty to dusro ko bata ke un se raazdari ki ummeed mat rakho. Jis ne kisi ko apne raaz bata diye to samjho k woh uska mohtaaj ho gya. Dhokha khanay walon ko to waqt ke sath sabar aor sukoon mil jata hai. Dhoka deney wala hamesha besukoon rehta hai, aik zehni wazan ke sath.

Urdu Quotes About Breakup and Memories (judai, alag ho jana, yaadein)

Agar apne apko dukho se azaad karna chahty ho to logo se ummeedein wabasta karna chhor do. Aksar, guzri hui khushiyaan sab se zyada dard deti hain. Achha waqt achhi yaadein lata hai, aor bura waqt achha sabaq. Jab insaan ko kisi se rishta torna hota hai to woh sab se pehle apni zubaan se mithaas ko khatam karta hai.

Best Urdu Quotes About Friendship (dosti)

Ek achhi kitaab 100 dosto ke brabar hoti hai, aor aik mukhlis dost aik library ke brabar hota hai. Koi bhi shakhs us waqt tak apka sacha dost nahi ho sakta jab tak woh apki ghair-mojoodgi mein bhi apki izzat na kary. Apne dosto ko naseehat akele mein karo, aor unki tareef sab ke saamne. Lambi dosti chahty ho to logo ko apni haqeeqi shakhsiyat dikhao. Apki sachai hi apke rishty behtar banati hai. Jo shakhs hamesha tumhara bhala chahta ho, uska pareshaan hona tumhare liye fikr ki baat hai. Bewakoof dost bananay se se aqalmand dushman banana zyada behtar hai. Bura dost aag ki tarah hai. Agar khud jala to apko lapait me le lega, aor bujh bhi gya to apke hath kaalay kar dega. Jahan izzat, sachai aor khaloos nazar aye, wahan dosti ka hath barhao, warna tumhari tanhai tumhari behtreen dost hai. Agar dosti ka rishta na bana hota to insaan kabhi na karta k ajnabi log apno se bhi zyada pyary ho sakty hain. Dushman se hamesha bacho, aor dost se us waqt ab woh tumhari tareef karnay lagay. Aisy doston ko chhor dena behtar hai jo apke dushmano ke sath uth ta beth ta ho.

Best Urdu Quotes About Life and Behaviors (zindagi, rawayya)

Zindagi ka wese hona jesa tum chahty ho kese mumkin hai, jab na tum apni marzi se peda hue, aor na apni marzi se maray. Zindgi lambi nahi, balkay khoobsurat honi chahye. Achhay logo ke sath achhay se pesh aana bari baat nahi, balkay buray logo ke sath achhay se pesh aana bohat bari baat hai. Teen Cheezon ko kabhi chhota mat samjho. Farz, Marz aor Qarz. Mustaqbil behter bananay keliye maazi ko jaan lena intehai zaruri hai. Aik hi din ko, aik hi tareekay se, 60-70 saal jee lena zindagi nahi hoti. Koi khushi, koi rishta, koi jazba kabhi mushkil nahi hota, in ke bhi paaon hotay hain, bus hamara sulook aor rawayya dekh kar kabhi yeh bhaag kar kareeb ajaty hain, aor kabhi ahista ahista door chalay jatay hain. Do tarah ke logo se hamesha bacho. Aik woh jo tum mein woh nuqs bataye jo tum me nahi. Dusra woh jo tum me woh khoobi bataye jo tum me nahi. Ghuroor aor ghaflat ka nasha sharab se bhi zyada hota hai, jo is nashay mein mubtla ho jata hai woh jald hosh mein nahi aata. Alfaz ka intkhaab soch samjh kar karein, aap ke alfaz apki tarbiyat, khandaan aor apke mizaaj ka pata dete hain. Khushmizaji aik aisi khusbu hai jo meelon door se mehsoos ki ja sakti hai.

Urdu Quotes About Wisdom and Consciousness (daanai, danishwari, sha’oor)

Insaan ki fitrat ka andaza us ke chhoty chhoty kaamo se hi ho jata hai. Baray baray kaam to woh bohat soch samajh ke karta hai. Khushi ki halat mein waada mat karo, aor ghussay ki halat mein koi faisla mat karo. Tumhari niyyat ki azmaaish us waqt hoti hai jab tum kisi aisy shakhs ho faida pohnchao jo tumhein badlay me kuchh nahi de sakta. Koi tum se bhalai ki ummeed karay to usay mayoos mat karo. Logo ki zarurato ka tumse wasta hona Khuda ki tum pe inayat hai. Hamesha Sach bolo, takay tumhein zehn pe zor dal k yeh na yaad karna paray k tum ne kya kaha tha. Kabhi bhi apni kamai aor apni sehat pe gharoor mat karna, kyun k ghurbat aor bemari aatay waqt nahi lagta. Logo se pyar karo, aor cheezon ko istmaal karo. Iska ulta karogy, to zindagi me kuchh seedha nahi hoga. Apni zubaan ko soch samjh ke istmaal karne wala hamesha faiday me rehta hai. Lafz insaan ke ghulaam hotay hain, magar sirf bolnay se pehle. Bolnay ke baad tum us ke ghulaam ban jatay ho. Paisay ka sath sirf maut tak aor Apno ka sath sirf Qabar tak hota hai. Lakin apni zindagi me kiye hue achhay kaam marnay ke baad bhi saath dete hain. Tabdeeli na to koi laa sakta hai, aor na hi koi rok sakta hai. Bus iska hissa ban sakta hai. Saanp se zyada insaan se daro. Saanp sirf apne dafa keliye dasta hai, aor insaan apne mufaad ke liye. Mard ka imtehaan aorat se, aor aorat ka imtehaan paisay se hota hai.

Best Urdu Quotes About Simplicity (sadgi, saadgi)

Zindagi zaruraton ke hisaab se jiyo, khwuahisho ke hisaab se nahi. Kyun k zarurat faqeer ki bhi puri ho jati hai, aor khwuahish badshaho ki bhi adhuri reh jati hai. Hakeekat mein, zindagi bohat asaan hoti hai, hum khud hi isay, jaanay anjaanay mein, mushkil bana lete hain.

Urdu Quotes About Education, Knowledge and Learning (taleem, ilm, tarbiyat)

Halaat ko behtreen bananay keliye dolat, aor Khyalaat ko behtreen bananay keliye sirf kitaabein chayein. Dil ki tarbiyat kiye beghair dimaagh ki tarbiyat karna beghair bekaar hai. Ilm aik aisi dolat hai jisay ap se koi bhi nahi chheen sakta. Kitaabon ke bina ghar aisy hi hota hai jese rooh ke beghair jism. Agar aik kitaab ko dubara parhnay ka dil nahi karta, to usay pehli bar parhna bhi tumhare liye khaas fayedymand nahi. Dimaagh ko tez karne keliye kitaabein aisy zaruri hain jese talwaar keliye us ki behtreen dhaar. Jo saanp apni khaal nahi badal sakty woh maflooj ho jaty hain, aor jo log apni soch nahi badal sakty, un ke zehn maflooj ho jaty hain. Dimaagh ke liye parhai wese hi hai, jese jism ke liye warzish. Bolany se ap sirf wohi cheez keh rahay hotay hain jo aap pehle se jantay hain, jabkay dusro ko sun’ne se aap nayi cheezon ke baray mein jaan sakty hain. “Samajhna” ‘jaan lene’ se behtar hai.

'''Best Urdu Quotes About Family (khandan, ghar) ''' Jo Shakhs apne ghar walon par sawab ki niyyat se kharach karay, to woh us keliye sadqa hi samjha jayega. (Bukhari – Jild 1. 53). Apni saas ke sath wesa hi rawayya rakhein jesa rawayya aap chahti hain k apki bhabhi apki maa ke sath rakhay. Ghar ka sirf naam asaan hai. Ghar bastay bastay bara waqt lag jata hai, bohat si baaton par sabar karna parta hai, bohat si baaton ko nazar andaaz karna parta hai. Sabar, tahammal, bardasht aor samjhotay ghar basany ke liye bohat zaruri hain. Apkay chhotay apke naqsh-e-qadam par chaltay hain, naseehaton par nahi.

Best Urdu Quotes About Society (muashra, awaam)

Beti, Barish aor Bemaari, zyada dair tak rahay to sab pareshan ho jatay hain. Hum us badnaseeb moashry ka hissa hain jahan husn ka mayaar gora rang aor aqal ka myar angrezi zubaan hai. Agar ham apne faraaiz ada karna shuru kardein to hamary hukook ka masla khud ba khud hal ho jayega. Kyun k hamary faraiz dusro ke hukook hain. Talaaq mard deta hai aor daagh aorat ke maathy par lagta hai chahay us mein aorat ka kasoor ho ya na ho. Mard se koi nahi puchhta k beta tum ne apni biwi ko kyun talak di? Lakin aorat ko kadam kadam par yeh ehsaas dilaya jata hai k tum hi achhi biwi ban’ne ke like nahi. Agar niyyaton ka asal chehron pe nazar anay lagta to muashry ka har fard naqaab karnay par majboor ho jata. Mard ka gunah waqt ke talaab mein kankar ki tarah doob ata hai, balkay aorat ka gunah sari umar kanwal ke phool ki manind terta rehta hai. Hum us badnaseeb moashry ka hissa hai jahan sarkari mulazim kaam na karnay ki tankhwa aor kaam karnay ki rishwat lete hain. Hamara muashra ab aisa ban chuka hai k yahan kahaniyan likhnay walay hi hain, lakin kahaniyan gharnay walay jagah jagah mileingy. Bhari jeab se dunya ki pehchaan hoti hai, aor khali jeab se apno ki.

Best Urdu Quotes About People (log)

Jab kisi se tumhara dil bad-gumaan honay lagay to foran uski achhai ki yaad karo. Kisi ko chhota samjh kar usay haqeer mat samjho, kyun ke raasty ka chhota sa pathar bhi apko mu ke bal gira sakta hai. Achhay logo ki sab se bari pehchan yeh hoti hai k unhein yaad nahi rakhna parta, woh khud yaad ajaty hain. Agar tumhein kuchh chhota dikhai de rha hai to uski 2 wujohaat hain, ya to tum usay door se dekh rahy ho, ya ghuroor se. Samjhdaar woh nahi jo bari bari baatein karay, balkay woh hai jo chhoti chhoti batein samjhay. Har insaan ki zindagi ka apna munfarid maksad hota hai. Sabhi insaano ko ek hi tarazu me nahi tola ja sakta. Un logo ke sath to guzara ho sakta hai jinki tabiyat kharab ho, magar un ke sath nahi jin ki tarbiyat kharab ho. Kuchh log kismat ki tarah hotay hain jo duaaon se miltay hain. Aor kuchh log dua ki tarah hotay hain jo kismat hi badal dete hain. Jab tangein khenchny walay achanak taangein dabany lag jayein to samjh jao k daal mein kuchh kala hai. Logo ko is baat se gharz nahi hoti k aap khush hotay hain ya nahi, unhein farq is baat se parta hai k aap unhein khush rakhtay hain ya nahi. Logo ko bewakoof bananay se kahi zyada mushkil kaam logo ko is baat pe qaail karna hai k woh bewakoof banaye ja rahy hain.

'''Urdu Quotes About Respect (izzat) ''' Logo ko utni ehmiyat do jitni woh tumhein dete hain. Zyada dogay to log tumhein mamooli samjhein gy, aor kam dogay to kam-zarf kehlao gy. Teen kaam logo ki nazar me tumhari izzat barhaty hain. Salaam kehna, kisi ko apni Jagah dena, aor logo ko unke asal naam se pukarna.

Urdu Quotes About Jealousy, Envy and Critical Personality (hasad)

Hasad na sirf zehni mareez banati hai, balkay tumhare musbat sochne ki takat chheen leti hai. Kisi ki khaamiyan talaash karna insaan ko us makhi ki tarah bana deta hai jo insaa ke saaf jism ko chhor kar sirf zakhmo par hi baithti hai. Kuchh logo ko hamari zarurat nahi hoti, woh sirf yeh dekhte hain k hum un ke liye kis had tak mufeed sabat hotay hain. Hum Nafrton ke is qadar aadi ho chukay hain k mohabbatein baantny walay ko bhi shak ki nazar se dekhte hain. Haasid ki saza yehi hai k woh tumhare khush honay pe khud ghamgeen ho jata hai. Hasadd aik zehr ki manind hai, jo insaan khud peeta hai magar us se dusro ke marnay ki tawaqqa karta hai.

Best Urdu Quotes About Thankfulness, Patience and Gratitude (shukar, sabar, itnzaar)

Teen cheezein insaan ko takabbur me daal deti hain. Apne aap ko dusro se behtar samjhna. Apne Gunah bhool jana. Apne Khuda ka shukar na karna. Pareshani khamosh honay se kam, sabar karne se khatam aor shukar karany se khushi me badal jati hai. Sabar 2 tarah ka hota hai. Aik, jo na-pasand ho usay bardasht karna. Dusra, jo pasand ho uska intzaar karna. Apni soch achhi rakho. Tum jisay jis soch ke sath dekhogy woh tumhein wesa hi nazar ayega.

Urdu Quotes About Luck (kismat, naseeb, mukaddar)

Khuda se maango to naseeb mango, aqal nahi, kyun ke baray baray aqalmand aksar naseeb walon ke ghulam hotay hain. Kismat ki baat sirf kamzor aor bebus log karty hain.

Urdu Quotes About Happiness and Positivity (khushiyan, musbat rawayya)

Musbat rawayya yeh nahi k tum burai ko bura jan ke us se bad-dil ho jao, balkay apni achhai ko us pe haavi kar ke uska saamna karo. Khushiyan bani banai nahi peda ho jati, inhain dhoondna parta hai, peda karna parta hai.

Urdu Quotes About Anger (Ghussa)

Gussay ki halat ki mein kabhi koi faisla mat karo. Gussa waqti tor ka hota hai, khatam ho jata hai, par faisly aksar zindagi badal dete hain. Agar kisi ki shakhsiyat ki khoobsurati dekhni hai to usay ghussay ki halat mein dekho k woh kese baat karta hai. Gussa us sulagti hui lakri ki manind hai jo dusro ko jalanay se pehle khud jalti hai. Gussa karna aisy hi hai jese kisi aor ki ghalti ki saza khud ko di ja rahi ho. Gussa woh wahid kefyat hai jis mein aapki zubaan apke dimaagh se zyada tez kaam karti hai. Lafzo ke daant nahi hotay, magar yeh kaat lete hain.

Urdu Quotes About Doubts (Shak)

Shak ki deemak sadiyon purany taluqaat ko bhi hamesha ke liye khokhla kar deti hai Khud ko gumm kar dene ke liye hamesha kisi jangal ya veerany ki zarurat nahi hoti, shakook-o-shub’haat aor khwuaisho ka ambaar bhi khud ko kho denay ke liye kafi hai.

Urdu Quotes About Relationship (rishtay)

Kabhi kisi ko jaan boojh kar azmaish me mat dalo. Ho sakta hai woh kisi majboori ki waja se apki azmaish pe pura na utray, aor tum us se badgumaan ho betho. Apno ko hamesha apni mojoodgi ka ehsaas dilaty raho, warna waqt unhein apke bina hi jeena sikha dega. Agar kisi ko ghuroor ho k woh jitni bar bhi ruthayga tum usay mana logay, to us ka yeh ghuroor tootne mat do. Jab koi shakhs naraazgi khatam karne me pehal karay to uska yeh matlab nahi ke woh ghalat tha, balkay uska matlab hai k uski nazar me tum usay apni anaa se bhi zyada aziz ho. Rishtay tornay ka mashwra to koi bhi de sakta hai, magar rishtay jornay aor nibhany ki targheeb koi ba-shaoor shakhs hi de sakta hai. Rishtay nibhany ka zarf na ho to rishtay bananay se bhi guraiz karna chahye. Waqt mitti daal deta hai. Yaadon Par. Maazi Par. Aarzoo Par. Ghaltiyon Par. Chahton Par. Yahan tak ke rishton par bhi. Rishtay kharab honay ki aik waja yeh bhi hai k log jhukna pasand nahi karty. Takabbar se paak guftgu, mufaad se paak mohabbat, laalach se paak khidmat, khud gharzi se paak dua, sachay rishton ki daleel hai. Rishtay aor sheeshy, dono hi insaani ghaflat se toot te hain. Hamain yeh yaad rakhna chahye keh sheeshy ka mutbadil mil jata hai, magar rishton ka mutbadil nahi milta.

Best Urdu Quotes About Forgiveness and Mistakes (maafi, ghalti)

Logo ko is tarah maaf kar diya kar diya karo jis tarah apne Rab se ummeed karty ho k woh tumhein maaf kar dega. Dil ke darwazy kabhi bhi kisi par mukammal band nahi karnay chahye. Ghaltiyan insaano se hi hoti hain. Baaz log wapis lotna chahty bhi hain, lakin unhein darwazy band milty hain. Rishton ki rassi tab kamzor hoti hai jab insaan ghalat fehmi mein peda honay walay sawaalon ke awab bhi khud hi bana leta hai. Kisi ki narazgi ko itna tool na do k usay tumhare baghair jeenay ki adat ho jaye.

Post by Poonder Original Post: Best Urdu Quotes Source: Urdu Quotes